02/5. kötet Az Európai Unió Hivatalos Lapja 3 31993D0329 L 130/1 AZ EURÓPAI KÖZÖSSÉGEK HIVATALOS LAPJA 1993.5.27. A TANÁCS HATÁROZATA (1993. március 15.) az áruk ideiglenes behozataláról szóló egyezmény megkötéséről és mellékleteinek elfogadásáról (93/329/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerző- désre és különösen annak 113. cikkére, tekintettel a Bizottság javaslatára, mivel a Vámegyüttműködési Tanács égisze alatt tárgyalt, az áruk ideiglenes behozataláról szóló egyezmény, amelyről 1990. június 26-án Isztambulban megállapodás jött létre, a nem tagországok- kal folytatott kereskedelemre vonatkozik, és hatékony eszköze a nemzetközi kereskedelem előmozdításának; mivel a Közösség meghatalmazott képviselője 1990. június 28-án aláírta az elfogadás tárgyát képező egyezményt; mivel az egyez- mény 24. cikke (1) bekezdésének b) pontja alapján a Közösségnek megerősítő okiratot kell letétbe helyeznie, hogy az egyezmény Szerződő Felévé válhasson; mivel az egyezmény 24. cikkének (4) bekezdése szerint az egyez- ményhez csatlakozó valamennyi Szerződő Félnek el kell fogadnia az ideiglenes behozatali okmányokra (ATA-igazolvány és CPD- igazolvány) vonatkozó mellékletet, és legalább még egy további mellékletet; mivel a Közösségnek fontos valamennyi melléklet elfogadása; mivel azonban a mellékleteket olyan fenntartásokkal kell elfogadni, amelyek figyelembe veszik a vámunióra vonatkozó speciális követelményeket és a harmonizáció jelenlegi szintjét az ideiglenes behozatal területén; mivel az egyezmény 24. cikkének (6) bekezdése alapján a Közös- ségnek tájékoztatnia kell a letéteményest az egyezmény egyes ren- delkezései alkalmazásának fÉeltételeiről, illetve meg kell küldenie az egyes rendelkezésekben előírt tájékoztatást; mivel az egyez- mény 24. cikkének (7) bekezdése alapján a Közösség, mint vám- illetve gazdasági unió, többek között köteles tájékoztatni a letéte- ményest a hatáskörébe tartozó ügyekről, megjelölve azokat a területeket, amelyek nemzeti hatáskörben maradnak; mivel az egyezmény A. és C. mellékletei alkalmazásának meg- könnyítése érdekében kívánatos a Vámegyüttműködési Tanács- nak az ATA-igazolványokra és a CPD-igazolványokra vonatkozó ajánlásait is elfogadni; mivel az egyezményt és mellékleteit az előzőekben említett fenntartásokkal kell megkötni, illetve elfogadni; mivel a tagállamok részvételéből következően az egyezménynek egyidejűleg kell hatályba lépnie a Közösségben és tagállamaiban, A KÖVETKEZŐKÉPPEN HATÁROZOTT: 1. cikk Az ideiglenes behozatalról szóló egyezmény és annak mellékletei, a fenntartásokkal együtt, az Európai Gazdasági Közösség nevében elfogadásra kerülnek. Az egyezmény szövegét, annak mellékleteit és az e mellékletekhez fűzött fenntartásokat e határozat I. és II. melléklete tartalmazza.